Justus von Liebig

Justus von Liebig () var ein tysk kjemikar kjend som ein av grunnleggjarane av både landbrukskjemien og den organiske kjemien. Han utvikla mellom anna den laboratoriebaserte kjemiundervisinga og produkta kjøtekstrakt og bakepulver.

 Biografi 
Justus von Liebig vart fødd i Darmstadt som son av ein kjemikar.Justus, baron von Liebig. (2016) Encyclopædia Britannica. http://www.britannica.com/biography/Justus-Freiherr-von-Liebig  Han vart tidleg interessert i kjemi, men slutta på gymnaset før han fekk artium. Etter å ha arbeidd litt på eit apotek, gjekk han over til assistent for far sin, og las kjemi. Justus Von Liebig (2015, 19. oktober) Store norske leksikon av Pedersen, Bjørn. https://snl.no/Justus_von_Liebig  I 1820 byrja han studera på universitetet i Bonn, og sidan i Erlangen kor han tok doktorgraden i 1822. I 1824 vart han henta til universitetet i Giessen som kjemiprofessor. Her vart han verande til 1852 - då vart han professor i München.

 Organisk kjemi 
Liebig utvikla ein metode som var god på å finna mengda karbon, oksygen og hydrogen i organiske sambindingar. Dette hjalp Liebig og studentane hans fastsetja formlane til mange stoff og stoffgrupper, mellom anna kloroform, aldehyd, alkohol og eterar.Liebig, Justus, Baron von (1920) The Encyclopedia Americana  

 Landbrukskjemi 
I 1840 kom Liebig med boka Die organische Chemie in ihrer Anwendung auf Agricultur und Physiologie, kor han argumenterte for at kjemien var ein nyttig reiskap for å forbetra landbrukspraksisen. Han oppdaga at det fanst plantenæringsstoff naudsynte for vekst, og fann at nitrogen, fosfor, kalium, hydrogen, oksygen og karbon var slike. I boka vart minimumslova òg framheva og popularisert.Brock, William H. (1997). Justus von Liebig : the chemical gatekeeper (1st ed.). Cambridge, U.K.: Cambridge University Press. ISBN 9780521562249

 Kjelder 

Kategori:Organisk kjemi
Kategori:Tyske kjemikarar
Kategori:Folk frå Darmstadt